recursal/SuperWikiNEXT-32B huggingface dataset:
**தூக்க வாதம்** அல்லது **துயில் வாதம்** *(sleep paralysis)* எனும் இந்நிலையில் தூங்கி முடித்து விழித்தவர்கள் எழுந்திருக்க முயலும் போதும், தூங்க முற்படும் போதும் தாங்கள் அசைய முடியாததை உணர்வார்கள். எவ்வளவோ முயன்றும் கை கால்களை அசைக்க முடியாதிருப்பதைக் காண்பார்கள். இந்த நிலை பொதுவாக விழித்திருத்தலுக்கும் ஓய்விற்கும் இடையிலான ஒரு பரிமாட்றம். பொதுவாக இது சில நிமிடங்களுக்கு மட்டுமே இருக்கும். ஒவ்வொரு மனிதரும் தன் வாணாளில் ஒரு முறையேனும் இந்நிகழ்வை உணர்ந்திருப்பர்.

உறக்கம் ஐந்து நிலைகள் கொண்டது. முதல் நிலை, மேலோட்டமான உறக்கம். இதில் இருந்து எளிதாக எழுந்து விட முடியும். 

இரண்டாவது நிலையில், இதயத் துடிப்பு குறைந்து உடலின் வெப்பம் குறையும். 

மூன்றாவது மற்றும் நான்காவது நிலைகளில், திசுக்கள் மற்றும் தசைகள் சீர் செய்யப்படும் ஆழ்ந்த உறக்க நிலையில் இருக்கும் போது யாரையாவது எழுப்பினால் கடித்து விடும் அளவுக்கு கடுப்பாக இருப்பார்.

ஐந்தாவது நிலை தான் REM எனப்படும் கனவுகள் காணும் நிலை. இந்த நிலையில் தான் பகல் பொழுதில் சேகரித்த அப்போது பொருள் விளங்காத (அ) பொருள் அற்றதாக கருதிய தகவல்களை கவிழ்த்து போட்டு மூளை மும்முரமாக jigsaw விளையாடி கொண்டிருக்கும். அதாவது கனவு கண்டு கொண்டிருக்கும் இந்த நிலையில், உறக்கத்திலேயே எழுந்து நடந்து போனால் ஆபத்து ஏற்படலாம் என்பதால் தசைகளை மூளை முடக்கி விடும். இந்த நிலையில் மூளையால் சுற்றி என்ன நடக்கிறது என்று உணர முடியாது.

இந்த நிலையில் விழித்தால் தான் முடக்கிய தசைகளை மூளை மீண்டும் செயல்படுத்த 2 நிமிடங்கள் ஆகும். இந்த 2 நிமிடங்களில் கண்கள் திறந்திருப்பதாலும் ஒரு பக்கம் கனவு ஓடிக்கொண்டிப்பதாலும் நிஜம் எது கனவு எது என்று அறியாமல், கனவுகள் அனைத்தும் நிஜத்தில் நடப்பது போன்ற‌ மாயை உருவாகும். எழ நினைத்தால் எழவும் முடியாது. இதற்கு பெயர் தான் sleep paralysis.

இந்த மொத்த நிகழ்விலும் பிழை ஒன்றே ஒன்று தான். முழுமையான தூக்கம் இல்லாமல் முன்கூட்டியே எழ முயற்சிப்பது.

காரணங்கள்
---------

* மெலடோனின் (melatonin) அளவு குறைவதால் தடைபடும் தசையியக்க முடுக்கம்
* மூளையின் பான்ஸ் பகுதியில் உள்ள நரம்புகள் தடைபடுதல்

காரணிகள்
--------

* முறையற்ற துயிற் பழக்கம்
* மன அழுத்தம்
* திடீர் வாழ்க்கை முறை மாற்றங்கள்

துயில் வாதம் நீங்க பயிற்சிகள்
-----------------------------

```
   5 நிலைகள் கொண்ட தூக்க சுழற்சி நடைபெற 90 நிமிடங்கள் ஆகும். இம்மாதிரியான 5 சுழற்சிகள் கொண்டது தான் முழுமையான உறக்கம். முழுமையான தூக்கம் பெற குறைந்தது 7.5 மணிநேரம். (அதிக பட்சம் 9 மணிநேரம்)
   
   உறங்குவதற்கு ஒரு மணிநேரத்திற்கு முன்பில் இருந்து தொலைக்காட்சி, திறன் பேசி போன்ற எண்ணிம திரைகளை பார்ப்பதை தவிர்க்க வேண்டும்.உறங்கும் அறையில், அறைகுறை வெளிச்சத்திலோ பாதி உறக்கத்திலோ பார்த்து பயப்பட கூடிய பொருட்களை வைக்க வேண்டாம். பேய் பிசாசு த்ரில்லர் கொலை திரைப்படங்களை பார்ப்பதை தவிருங்கள்.
   
   சிலருக்கு sleep paralysisஇன் போது நெஞ்சின் மேல் யாரோ/எதுவோ உட்கார்ந்து மூச்சுத்திணறல் ஏற்படுத்துவது போல தோன்றும். இதை தவிர்க்க, விட்டத்தை பார்த்து படுப்பது எவ்வளவு சுகமாக இருந்தாலும் இடது புறமாக திரும்பி படுத்து உறங்குங்கள். இந்த பழக்கத்தை ஏற்படுத்திக் கொள்ள சட்டையின் முதுகு பகுதியில் பந்து வைத்து கொள்ளலாம். இந்த நிலையில் உறங்கும் பெண்கள், கால் இடுக்கில் தலையணை வைத்துத் தூங்கினால் இடுப்பு வலி வராது.
```
இரண்டு பாதி மற்றும் இரண்டு குறுக்குவெட்டுகளைக் கொண்ட முழு மோமார்டிகா டையோகா.
**தும்பை** (*Momordica dioica*) எனப்படுவது இந்தியாவிலும் இலங்கையிலும் மரக்கறியாகப் பயன்படுத்தப்படும் தாவர இனமொன்றாகும். தும்பங்காய் என்று இலங்கையில் அழைக்கப்படுகிறது. தமிழகத்தின் மேற்கு தொடர்ச்சி மலையோர கிராமங்களிலும், திருநெல்வேலி மாவட்டத்தில் அமைந்துள்ள சிவகிரி வட்டத்திற்குட்பட்ட ஆத்துவழி மலைபிரதேசங்களிலும் காணப்படுகிறது.  இக்காய்களை தமிழகத்தில் **பழுப்பக்காய்**, அல்லது  **பழுவக்காய்** என்று அழைக்கின்றனர். இதன் காய்கள் பொரிக்கவும், கறியாக்கவும் படுவதுடன் இறைச்சி அல்லது மீனுடன் சேர்த்தும் உணவாகக் கொள்ளப்படுகின்றன. இது துவர்ப்புச் சுவையுடன் இருக்கும். இக்காய் நீரிழிவு நோய் நோய்க்குச் சிறந்த மருந்தாகப் பயன்படுகிறது.

வேறு மொழி பெயர்கள்
------------------

* அசாமிய மொழி : *பாத் கெரெல*
* வங்காளி : '*பாத் கொரொல*, *கீ கொரொல*, *கன்கரொல்*
* தெலுங்கு : *பொடா கக்காரா*
* ஆந்திராவின் கிழக்குக் கரையோரம் பகுதிகளில் : *ஆக்கக்கராக் காயா*
* சிங்களத்தில் : *தும்ப*

மேலும் பார்க்க
--------------

* முடிதும்பை

வெளித் தொடுப்புகள்
------------------

* ITIS அறிக்கை
* படம்
* Phyto-pharmacology of *Momordica dioica* Roxb. ex. Willd: A Review
[*தொடர்பிழந்த இணைப்பு*]. *International Journal of Phytomedicine*.
* நீரிழிவைக் கட்டுப்படுத்தும் பழுப்பக்காய் வளர்ப்பு﻿

1. ↑  கட்டுப்படுத்தும் பழுப்பக்காய் வளர்ப்பு﻿தி இந்து தமிழ் 30 சனவரி 2016
தீட்சிதர் படம்
**கோவிந்த தீட்சிதர்** (1515 - 1635) தஞ்சையை ஆண்ட நாயக்க அரசர்களான செவ்வப்ப நாயக்கர், அச்சுதப்ப நாயக்கர், இரகுநாத நாயக்கர் ஆகிய மூவருக்கும் ஆசானாகவும் ஆலோசகராகவும் இருந்தவர். இவரைச் சிறப்பிக்கும் வகையில் இரகுநாத நாயக்கர் ‘கோவிந்தய்யா’ என்று தமிழில் பெயர் பொறிக்கப்பட்டக் காசுகளை வெளியிட்டார். கோவிந்த தீட்சிதர் தஞ்சாவூரில்
பல கோயிற் பணிகளைச் செய்துள்ளார். சதுர்தண்டி பிரகாசிகா  என்ற இசை நூலை எழுதிய கர்நாடக இசைக்கலைஞரான வெங்கடமகி இவரது மகனாவார்.

அமைச்சர்
--------

சேவப்ப நாயக்கர், அச்சுதப்ப நாயக்கர், இரகுநாத நாயக்கர் எனும் மூன்று தஞ்சை மன்னர்களுக்கும் மதியமைச்சராக, அறிவுசார்ந்த ஆசிரியராக, பெரும்புலவராகத் திகழ்ந்தவர் கோவிந்த தீட்சிதர் ஆவார்.

பணிகள்
------

பட்டீச்சரத்துக்கு அருகில் உள்ள கோவிந்தகுடி எனும் ஊரில் கோவில் ஒன்று எடுப்பித்தார். குடி என்பது தெலுங்கில் கோயிலைக் குறிக்கும் சொல்லாகும். சேவப்ப நாயக்கர் காலம் வரை சிங்கரசன்பாளையம் எனும் பெயரில் திகழ்ந்த இவ்வூர் அச்சதப்ப நாயக்கர் காலத்தில்தான் கோவிந்தகுடி எனும் பெயர் மாற்றம் பெற்றது. இவ்வூரிலிருந்து தான் தினம் பல்லக்கில் தஞ்சை சென்று அரசு அலுவல்களைக் கவனித்ததாகவும், இவரால் பட்டீச்சரம் தேனுபுரீஸ்வரர் கோயில், திருப்பாலைத்துறை பாலைவனநாதர் கோயில், கும்பகோணம் கும்பேசர் கோயில், திருநாகேசுவரம் நாகநாதசுவாமி கோயில் போன்றவை மிகவும் சிறப்பும் ஆக்கமும் பெற்றதாகவும் இலக்கியம் மற்றும் கல்வெட்டுச் செய்திகளால் அறியமுடிகிறது.  திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு, கும்பகோணம் கும்பேசர் கோயிலின் புதிய சன்னதிகள், இராஜகோபுரம், கும்பகோணம் இராமசுவாமி கோயில், புராதன வேத கல்விச்சாலை, ராஜா வேத காவ்ய பாடசாலை, இவையெல்லாம் தீட்சிதரின் முயற்சியில் வந்தவையாகும். மகாமகக் குளத்தைச் சுற்றி இருந்த மணல் சேற்றுப்பகுதிகளை நீக்கி, தூய்மைப்படுத்தி, குளத்தின் உள்ளே ஏறி இறங்க வசதியாக படித்துறைகளை அமைத்தவர். அதன் மேல் தளத்தில் மகாமகக் குளத்தைச் சுற்றிலும் பதினாறு மண்டபங்களையும் கட்டினார். அதன் நினைவாக ஒவ்வொன்றின் அருகிலும் பதினாறு சிவன் கோயில்களைச் சிறியதாக அழகுற வடிவமைத்தார். இன்று நாம் காணுகின்ற மகாமகக்குளத்தின் அழகுக்கும், கலை நேர்த்திக்கும், சுந்தர அழகில் சொக்க வைக்கும் சுற்று மண்டபங்களின் எழில் தோற்றத்துக்கும் கோவிந்த தீட்சிதர் முக்கியக் காரணமாய் இருந்தார்.

நூல்கள்
-------

இவர் இயற்றிய நூல்களில் தற்போது கிடைப்பன "கௌமாரிலதர்சனம்", "ஸங்கீத ஸுதா" என்பவையாகும். சமசுகிருதம், தமிழ், தெலுங்கு முதலிய பல மொழிகளிலும் வித்தகராய்த் திகழ்ந்த இவரது தமிழார்வத்துக்கு சான்றாக இவர் வடமொழியில் இருந்த பஞ்சநதீசுவர புராணத்தைத் தமிழில் கி.பி.1605இல் மொழிபெயர்த்ததைக் கூறலாம்.

மேற்கோள்கள்
-----------

1. ↑  [ கோவிந்த தீட்சிதர்
2. ↑  சோழ நாட்டை சிறப்பித்த மகான் கோவிந்த தீட்சிதர்!-சக்தி விகடன், ஏப்ரல் 24, 2009
[*தொடர்பிழந்த இணைப்பு*]
3. ↑  Subramaniam 1999.
4. ↑  GroveMusicOnline.
5. 1 2 3  கண்ணம்மா பாலசுப்ரமணியன், கோவிந்த தீட்சிதர், மகாமகம் 1992 சிறப்பு மலர்
6. ↑   பாலாஜி, கோவிந்த தீட்சிதர், கல்கி, 29.2.2014

வெளியிணைப்புகள்
---------------

* கோவிந்த தீட்சிதரும் மகாமகக் குளமும்!-தினமலர், கோயிலகள் தளம், மே 4, 2012
பெரியதம்பிரான்
**பெரியதம்பிரான்** (*Periyatambiran*) ஆகமம் சாராத கிராம தெய்வ வழிபாட்டு முறைகளில் காணப்படும் ஒரு அரசர் ஆவார்.
 இலங்கையின் கிழக்குப் பகுதியில் பெரியதம்பிரான் வழிபாடு ஆங்காங்கே காணப்படுகின்றது. மட்டக்களப்பில் குடியேறிய 17 சிறைக்குடிகளுள் ஒன்றான வண்ணார் குல மக்களின் குலதெய்வமாக இவ்வழிபாடு குறிப்பிடப்படுகின்றது.

ஐதீகக் கதை
----------

சிவபெருமானைப் புறக்கணித்து விட்டு தக்கன் யாகம் ஒன்றை நடாத்துகின்றான். சிவனுக்கு சேரவேண்டிய அவிபாகங்களையும் தர மறுக்கின்றான். இந்நிலையில் இவ் யாகத்தை நடக்காது செய்ய வீரபத்திரனும் காளியும் செல்கின்றார்கள். இந்த யாக குண்டலத்தில் இருந்து பெரிய தம்பிரான் தோன்றிதாக புராணம் கூறுகின்றது. இதனால் பெரிய தம்பிரான், தக்கயாகேசுவரன் எனவும் அழைக்கப்படுகின்றார்.

வழிபாட்டுமுறை
-------------

பெரியதம்பிரான் வழிபாடு
வருடாந்த சடங்கு ஆடி மாத முழுமதி தினத்தை இறுதி நாளாகக் கொண்டு நடைபெறும். இளநீர், கரும்பு, முக்கனி, கடலை, பொங்கல் என்பன இத்தெய்வத்துக்குரிய நைவேத்தியப் பொருள்களாகும்.

துணைத்தெய்வம் நீலாசோதையன்; பரிவார தெய்வங்கள் பிள்ளையார், வைரவர், முருகன், வீரபத்திரர், திருமால், அம்மன்.

மேற்கோள்கள்
-----------

1. ↑  இரா.நாகராஜ், தொகுப்பாசிரியர் (1983). *மதுரை மாவட்ட வரலாற்று கருத்தரங்கு*. வரலாற்றுப் பேரவை. பக். 77. .
2. ↑  ந.கடிகாசலம், தொகுப்பாசிரியர் (2001). *அயலகத் தமிழ்க்கலை , இலக்கியம் , சமகாலச் செல்நெறிகள்*. உலகத் தமிழாராய்ச்சி நிறுவனம். பக். 130.. "மட்டக்களப்பில் திரௌபதி , காளி , மாரியம்மன் வழிபாடும் , வைரவர் , பெரியதம்பிரான் , வதனமார் , குமாரர் தெய்வ வழிபாடுகளும் உண்டு"
3. ↑  "காப்பகப்படுத்தப்பட்ட நகல்". 2020-07-19 அன்று மூலம் பரணிடப்பட்டது. 2020-07-19 அன்று பார்க்கப்பட்டது.
4. ↑  க.மகேஸ்வரலிங்கம், தொகுப்பாசிரியர் (1996). *மட்டக்களப்பு சிறுதெய்வ வழிபாடு ஓர் அறிமுகம்*. தில்லை வெளியீடு, மகிழடித்தீவு. பக். 73.. "பெரியதம்பிரானுக்கு வண்ணார் தவிர வேறு எவரும் பூசை செய்வதில்லை"
5. 1 2 3 4  சைவப்புலவர்.எஸ். தில்லைநாதன், "மட்டக்களப்பில் இந்து கலாசாரம்", மணிமேகலை பிரசுரம்,முதல் பதிப்பு (2006)
**பெரியநத்தம் சேப்பாட்டியம்மன் கோயில்** தமிழ்நாட்டில் காஞ்சிபுரம் மாவட்டம், பெரியநத்தம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சேப்பாட்டியம்மன் சன்னதியும், விநாயகர், நாகதேவதை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது. சித்திரை மாதம் தேர் திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முக்கார்பனேட்டு** *(Tricarbonate)* என்பது கரிம வேதியியலில் ஈரிணைதிறன் [–O–(C=O)–O–(C=O)–O–(C=O)–O–] வேதி வினைக்குழுவைப் பெற்றுள்ள ஒரு சேர்மம் ஆகும். இதை டிரைகார்பனேட்டு என்ற பெயராலும் அழைக்கலாம். இச்சேர்மத்தில் மூன்று கார்பனேட்டு தொகுதிகள் ஒன்றன் பின் ஒன்றாய் வரிசையில் இரண்டு ஆக்சிசன் அணுக்களைப் பகிர்ந்து கொண்டுள்ளன. இத்தகைய சேர்மங்களை கருத்தியல் டிரைகார்பானிக் அமிலத்தின் HO–(C=O)–O–(C=O)–O–(C=O)–OH. இரட்டை எசுத்தர்களாகக் கருதமுடியும். டை-டெர்ட்-பியூட்டைல் முக்கார்பனேட்டை இதற்கு ஒரு முக்கியமான உதாரணமாகக் கூறுவார்கள். இதுவொரு வேதியியல் வினையாக்கியாகும். பென்டேனில் இது கரையும். நிறமற்ற பட்டகச் சேர்மமான இது 62-63 பாகை செல்சியசு வெப்பநிலையில் சிதைவடையும் .

டிரைகார்பனேட்டு என்ற பெயர் சில சமயங்களில் மூன்று கார்பனெட்டு எதிர்மின் அயனிகளை விகிதவியல் வாய்ப்பாட்டில் பெற்றுள்ள சீரியம் டிரைகார்பனேட்டு Ce2(CO3)3 போன்ற சேர்மங்களையும் குறிக்கிறது.

இதையும் காண்க
-------------

* இருகார்பனேட்டு

மேற்கோள்கள்
-----------

1. ↑  Barry M. Pope, Yutaka Yamamoto, and D. Stanley Tarbell (1977), "Di-*tert*-Butyl Dicarbonate". *Organic Syntheses*, Vol. 57, p.45; Coll. Vol. 6 (1988) p.418
ஜுகல்பந்தி (Jugalbandi) என்பது இந்திய பாரம்பரிய இசையில், குறிப்பாக இந்துஸ்தானி இசையில் ஓர் செயல்திறன் ஆகும். ஆனால் கர்நாட இசையிலும் இரண்டு தனி இசைக்கலைஞர்களின் பாடலும் இதில் இடம்பெறுகிறது.   ஜுகல்பந்தி என்ற சொல்லின் பொருள், "இரட்டையர்கள்". இரண்டு குரல் அல்லது கருவியாக இருக்கலாம்.

பெரும்பாலும், இசைக்கலைஞர்கள் வெவ்வேறு கருவிகளை வாசிப்பார்கள். எடுத்துக்காட்டாக, சித்தார் இசைக் கலைஞர் ரவிசங்கருக்கும், சரோத் கலைஞர் அலி அக்பர் கான் ஆகியோருக்கு இடையிலான பிரபலமான இணைப் பாடல்கள், 1940 களில் இருந்து இந்த வடிவமைப்பை வாசித்தன. மிகவும் அரிதாக, இசைக்கலைஞர்கள் (அல்லது குரலிசைக் கலைஞர்கள்) வெவ்வேறு மரபுகளைச் சேர்ந்தவர்களாக இருக்கலாம். (அதாவது கர்நாடக மற்றும் இந்துஸ்தானி ). ஜுகல்பந்தியை வரையறுப்பது என்னவென்றால், இரண்டு தனிப்பாடல்களும் சமமான நிலையில் இருக்க வேண்டும். இரு இசைக்கலைஞர்களும் ஒரே தனிப்பாடலாளராகவோ அல்லது உடன் வந்தவர்களாகவோ இருந்துவிட்டால், ஒரு செயல்திறனை உண்மையிலேயே ஜுகல்பந்தி என்று கருத முடியும். ஜுகல்பந்தியில், இரு இசைக்கலைஞர்களும் முன்னணி கலைஞர்களாக செயல்படுகிறார்கள். மேலும் இரு கலைஞர்களிடையே ஒரு விளையாட்டுத்தனமான போட்டியும் நிலவுகிறது.

இந்துஸ்தானி-கர்நாடக ஜுகல்பந்தி
------------------------------

இந்துஸ்தானி மற்றும் கர்நாடக பாணிகளைச் சேர்ந்த ஜுகல்பந்தி என்பது ஒரு கைம்முரசு இணைக் கலைஞருடன் இந்துஸ்தானி கலைஞரையும், கர்நாடக கலைஞருடன் மிருதங்கக் கலைஞருடன் தம்புராவையும் சேர்த்துக் கொள்ளும் ஒப்பீட்டளவில் பொதுவான வடிவமாக உருவாகியுள்ளது. ஒவ்வொரு மரபிலிருந்தும் முக்கிய கலைஞர்கள் தங்கள் சொந்த பாணியில் ஒரு அமைப்பை முன்வைக்கிறார்கள். பின்னர் ஒன்றாக இணைந்து ஒரு பொதுவான பகுதியை முன்வைக்கிறார்கள். பொதுவான இசை பொதுவாக யமான்-கல்யாணி, பைரவி-சிந்துபைரவி, கீரவாணி போன்ற இரு மரபுகளுக்கும் பொதுவான ஒருஇராகத்தில் இருக்கும்.

ஜஸ்ராங்கி
---------

ஜஸ்ராங்கி என்பது ஜுகல்பந்தியின் மற்றொரு வடிவமாகும். ஜுகல்பந்தியின் இந்த புதிய வடிவத்தை கண்டுபிடித்தவர் என பண்டிட் ஜஸ்ராஜ் பாராட்டப்படுகிறார். ஜஸ்ராங்கி ஜுகல்பந்தியில் ஒரு ஆண் மற்றும் ஒரு பெண் பாடகர் ஒரே நேரத்தில் இரண்டு வெவ்வேறு ராகங்களை இரண்டு வெவ்வேறு அளவுகளில் பாடுவார்கள். இது இந்திய பாரம்பரிய இசையின் மூர்ச்சனா கொள்கையின் அடிப்படையில் அமைந்திருக்கும். இரண்டு பாடகர்களும் சட்ஜம்- மத்தியமம் மற்றும் சட்ஜம்-பஞ்சமம் என்ற பாவனைக்கு முக்கியத்துவம் கொடுக்கிறார்கள். பெண் குரலின் 'மா' குறிப்பு ஆண் குரலின் 'சா' ஆகவும், ஆண் குரலின் 'பா' என்பது பெண் குரலில் 'சா' என மாறும். பாடகர்கள் இருவரும் தங்கள் சொந்த களத்தில் பாடுவதால், இசையின் தரம் இழக்கப்படுவதில்லை.

மேற்கோள்கள்
-----------

1. ↑  Gérard Béhague (1984). *Performance practice: ethnomusicological perspectives*. Greenwood Press. பக். 27. பன்னாட்டுத் தரப்புத்தக எண்:978-0-313-24160-4.. பார்த்த நாள்: 14 July 2013.
2. ↑  Latha Varadarajan. *The Domestic Abroad:Diasporas in International Relations*. Oxford University Press. பன்னாட்டுத் தரப்புத்தக எண்:978-0-19-988987-7.. பார்த்த நாள்: 14 July 2013.
3. ↑
**யாழ் சம்பத்தரிசியார் கல்லூரி**, (St.Patrick’s College) குருநகர், யாழ்ப்பாணம், இலங்கையில் உள்ள முன்னணிக் கத்தோலிக்கப் பாடசாலைகளுள் ஒன்று. ஒன்றரை நூற்றாண்டுகளுக்கு மேல் பழமை வாய்ந்த இப் பாடசாலை 1850 ஆம் ஆண்டில், யாழ்ப்பாணம் கத்தோலிக்க ஆங்கிலப் பாடசாலை (Jaffna Catholic English School) என்னும் பெயரில் தொடங்கப்பட்டது. இந்த கல்லூரி யாழ்ப்பாண புனித மரியாள் பேராலயம் உடன் இணைக்கப்பட்டுள்ளது. 

மொன்சைனர் ஒராசியோ பெட்டாச்சினி (Monsignor Orazio Bettacchini) என்பவர் இதனை நிறுவினார். அடுத்த ஆண்டில் இதன் பெயர் யாழ்ப்பாணம் ஆண்கள் செமினரி (Jaffna Boys’ Seminary) ஆனது. 1881 ஆம ஆண்டில் இது முழு அளவிலான உயர்தரப் பாடசாலையாகப் பதிவு செய்யப்படதுடன், இதன் பெயர் சம்பத்தரிசியார் கல்லூரி என மாற்றப்பட்டது. 1961 ஆம் ஆண்டில் இலங்கையிலுள்ள பாடசாலைகள் அனைத்தும் அரசுடமை ஆக்கப்பட்டபோது, சமய நிறுவனங்களுக்குக் கிடைத்த வாய்ப்பைப் பயன்படுத்தி இப் பாடசாலையை கட்டணம் அறவிடாத தனியார் பாடசாலையாகவே பேணுவதென முடிவு செய்யப்பட்டது. 

ஆண்களுக்கான இப் பாடசாலையைக் கத்தோலிக்க திருச்சபையே நடத்தி வந்தாலும் பல்வேறு சமயங்களைச் சேர்ந்த மாணவர்களும் இங்கே கல்வி கற்கின்றனர். 1887 ஆம் ஆண்டு முதலே இது விடுதியுடன் கூடிய பாடசாலையாக இயங்கி வருவதால் நாட்டின் பல பாகங்களில் இருந்தும் மாணவர்கள் இங்கு தங்கிப் படித்தனர்.

வெளியிணைப்புக்கள்
-----------------

* சம்பத்தரிசியார் கல்லூரி, யாழ்ப்பாணம் இணையத் தளம் பரணிடப்பட்டது 2008-04-05 at the வந்தவழி இயந்திரம்
வேறு பயன்பாடுகளுக்கு யாழ்ப்பாணச் சரித்திரம் பக்கத்தைப் பார்க்க.

எஸ். ஜோன் எழுதிய **யாழ்ப்பாணச் சரித்திரம்** யாழ்ப்பாணத்தின் பண்டைய வரலாறு கூறும் ஒரு நூல் ஆகும். இதன் முதல் பதிப்பு 1878 ஆம் ஆம் ஆண்டில் வெளிவந்தது. யாழ்ப்பாண நாட்டின் வரலாற்றைத் தமிழ்ப் பாடசாலை மாணவர்கள் அறிந்து கொள்ளவேண்டும் என்னும் நோக்கத்துக்காகவே இந்நூல் எழுதப்பட்டது.

பின்னணி
-------

இந்த நூல் 19 ஆம் நூற்றாண்டில் எழுதப்பட்டது. அக்காலத்தில், யாழ்ப்பாணத்தின் வரலாறு பற்றி அதிக தகவல்கள் கிடையா. ஆய்வு நோக்கில் யாழ்ப்பாண வரலாற்றை நோக்கிய நூல்கள் 20 ஆம் நூற்றாண்டின் முற்பகுதியிலேயே எழுதப்பட்டன. ஒல்லாந்தர் காலத்தில் மயில்வாகனப் புலவர் எழுதிய யாழ்ப்பாண வைபவமாலை என்னும் நூலே அக்காலத்தில் முக்கியமான வரலாற்று நூலாக இருந்தது. எனவே மாணவர்களுக்கான நூல் ஒன்றை எழுதப் புகுந்த ஜோன், வைபவமாலையைத் தழுவியே இந்த நூலை ஆக்கியுள்ளார். தெல்லிப்பழையைச் சேர்ந்த சுவாமிநாதம்பிள்ளை குமாரர், மண்டலநாயகம்பிள்ளையின் வேண்டுகோளுக்கு இணங்க, "வைபவமாலை முதலாம் நூல்களை ஆதாரமாகக் கொண்டு அவற்றிற் தள்ளவேண்டிய தள்ளியும், கொள்ள வேண்டிய கொண்டும், சேர்க்கவேண்டிய சேர்த்தும்" ஒரு புதுநூலை இயற்றியதாக நூலாசிரியர் தனது முன்னுரையில் குறிப்பிட்டுள்ளார்.

உள்ளடக்கம்
----------

யாழ்ப்பாணம் தோன்றிய வரலாற்றில் தொடங்கி, தமிழ் அரசு போர்த்துக்கேயரால் கைப்பற்றப்பட்டது வரையிலான வரலாற்றையே இந்நூல் கூறுகிறது. வைபவமாலையைப் போலவே தொன்மங்களையும், ஐதீகங்களையும், புனைவுகளையுமே பண்டைய வரலாறாக இந்த நூல் தருகிறது. அத்துடன், 16 ஆம் நூற்றாண்டின் முற்பகுதியில் யாழ்ப்பாணத்தை ஆண்ட சங்கிலியனையும், 17 ஆம் நூற்றாண்டுத் தொடக்கத்தில் பகர ஆளுனனாக யாழ்ப்பாணத்தை நிர்வாகம் செய்த சங்கிலி குமாரனையும் ஒருவராகக் கருதி மயில்வாகனப் புலவர் விட்ட அதே பிழையே ஜோனின் யாழ்ப்பாணச் சரித்திரத்திலும் காணப்படுகிறது.

பதிப்புகள்
----------

இந்த நூலின் முதற் பதிப்பு 1878 ஆம் ஆண்டில் வெளிவந்த பின்னர் இதன் 2 ஆம் பதிப்பு 1882 ஆம் ஆண்டில் வெளிவந்தது. இந்தப் பதிப்புடன் இந்நூலின் சுருக்கம் ஆங்கிலத்திலும் எழுதிப் பின்னிணைப்பாகத் தரப்பட்டிருந்தது. பின்னர் 1930 ஆம் ஆண்டில் இதன் மூன்றாம் பதிப்பு வெளியானது. இப்பதிப்பை, இந்நூலாசிரியரின் புதல்வரான டானியல் ஜோன் வெளியிட்டிருந்தார். இந்தப் பதிப்பு வெளிவந்தபோது இராசநாயகம் ஆங்கிலத்தில் எழுதிய பண்டைய யாழ்ப்பாணம் (Ancient Jaffna) என்னும் நூல் ஏற்கெனவே வெளிவந்திருந்தது. இவரது நூல் ஜோனின் கருத்துக்களோடு முரண்படும் இடங்களில் இராசநாயகத்தின் கருத்துக்களுக்கு மறுப்பு ஒன்றும் எழுதி இந்த மூன்றாம் பதிப்பில் சேர்த்திருந்ததாகத் தெரிகிறது.

குறிப்புகள்
-----------

1. ↑  குணராசா, க. 2003, முன்னுரை, பக். iii
2. ↑  குணராசா, க. 2003, முன்னுரை, பக். iv
3. ↑  இராசநாயகம், செ. 1999, முன்னுரை. பக். iv

உசாத்துணைகள்
------------

* குணராசா, க. *எஸ். ஜோனின் யாழ்ப்பாணச் சரித்திரம் 1878 ஒரு மீள்வாசிப்பு*, கமலம் பதிப்பகம், யாழ்ப்பாணம், 2003.
* இராசநாயகம், செ. யாழ்ப்பாணச் சரித்திரம், ஏசியன் எடுகேஷனல் சர்வீசஸ், புதுடில்லி, 1999.
**தலால் காரியோ (Dalal Khario)** (பிறப்பு:சிர்கா 1997) ஐ.எஸ்.ஐ.எஸ்ஸிலிருந்து தப்பி ஜெர்மனிக்கு தப்பி ஓடிய வடக்கு ஈராக்கைச் சேர்ந்த யசீதி பெண்ணாவார்.  பாலியல் பலாத்காரத்திலிருந்து தப்பிய பின்னர் ஒரு வழக்கறிஞராக வேண்டும் என்ற தனது கனவை அடைய உறுதி அளித்துள்ளார்.

கடத்தல்
-------

ஈராக்கிய பிராந்தியமான சிஞ்சாரில் 2014 ஆகஸ்ட் 4 ஆம் தேதி ஐ.எஸ்.ஐ.எஸ் போராளிகள் 2014 ஆகத்து 3, அன்று, இவரது கிராமத்தை கைப்பற்றினர். அப்போது 17 வயதாக இருந்த காரியோ கடத்தப்பட்டு ஒன்பது மாதங்கள் சிறைபிடிக்கப்பட்டார். இவர் ஒன்பது வெவ்வேறு ஆண்களை திருமணம் செய்ய நிர்பந்திக்கப்பட்டார். மேலும் பலமுறை பாலியல் பலாத்காரம் செய்யப்பட்டார். ஐ.எஸ்.ஐ.எஸ் தீவிரவாதிகளால் கடத்தப்பட்ட பல இளம் பெண்களில் காரியோவும் ஒருவர்; 4,000 பெண்கள் மற்றும் குழந்தைகள் இன்னும் பிணைக் கைதிகளாக வைக்கப்பட்டுள்ளனர். 

காரியோவின் சொந்த ஊரான ஹர்தான் முற்றிலும் அழிக்கப்பட்டுள்ளது. மேலும் 500 குடியிருப்பாளர்களின் சடலங்கள் புதைகுழிகளில் கண்டுபிடிக்கப்பட்டுள்ளன. இவரது குடும்பம் சிதைந்துவிட்டது: இவரது தாயார் சிரியாவுக்கு அழைத்துச் செல்லப்பட்டார். இவரது தங்கையை காணவில்லை. இவரது சகோதரர் இறந்துவிட்டார். 

ஈராக்கின் யாசிடி மக்களுக்கு எதிரான ஐசிஸின் இனப்படுகொலையின் தொடக்க நாட்கள், ஆயிரக்கணக்கான ஆண்கள் படுகொலை செய்யப்பட்டதைப் பார்த்தபோது, அவர்களது மனைவியும் மகள்களும் பாலியல் அடிமைகளாக மாற வேண்டிய கட்டாயம் ஏற்பட்டது.

குடும்பம்
---------

தலால் மின்சாரப் பணியாளரான தனது தந்தை, மற்றும் நான்கு உடன்பிறப்புகளுடன் வசித்து வந்தார்.

நூல்
----

2016 இல் கரியோவின் *ஐ ரிமெய்ன் எ டாட்டர் ஆஃப் தி லைட்*, நினைவுக் குறிப்பு, "சிரின்" என்ற புனைப்பெயரில் வெளியிடப்பட்டது.  இவர் 2017 பிப்ரவரியில், மனித உரிமைகள் மற்றும் ஜனநாயகத்திற்கான 9 வது ஆண்டு ஜெனீவா உச்சி மாநாட்டில் மகளிர் உரிமைகள் விருதைப் பெற்றார்.  தனது தாயும் சகோதரியும் தன்னுடன் இருக்க முடியாது என்பதால் அந்த அனுபவம் "கசப்பு இனிப்பு" என்று இவர் பின்னர் கூறினார்.

குறிப்புகள்
-----------

1. 1 2  "Months of horror: How the 'IS' destroyed my life". *DW*. January 2, 2016.
2. ↑   *Ich bleibe eine Tochter des Lichts*. 2016. .
3. ↑  "9th Annual Geneva Summit". *Geneva Summit for Human Rights and Democracy*. February 21, 2017.
**கஜரத்தினம் குருவாயூர் வலிய கேசவன்** (*Guruvayur Valiya Keshavan*) (1969கள்- 29 மார்ச் 2021) என்பது குருவாயூர் குருவாயூரப்பன் கோயிலுக்குச் சொந்தமான யானையாகும். 308 செ.மீ. உயரம் கொண்ட இந்த யானையைக் கொண்டு கேரளாவில் அதிக எண்ணிக்கையில் யானைகள் சிறைபிடிக்கப்பட்டது. 2020 ல் குருவாயூர் பத்மநாபன் என்ற யானை இறந்ததைத் தொடர்ந்து, குருவாயூர் கோவிலில் யானைகளின் தலைவனானது. இது கேரளாவின் மிக உயரமான யானைகளில் ஒன்றாகும். மேலும் குருவாயூர் கோவிலுக்கு சொந்தமான யானைகளில் மிக உயரமானதுமாகும். வலிய கேசவன் 29 மார்ச் 2021 அன்று பல உடல்நலப் பிரச்சினைகளால் அவதிப்பட்டு இறந்தது.

வலிய கேசவன் 1960களின் இறுதியில் பீகாரிலிருந்து கேரளாவிற்கு கொண்டு வரப்பட்டது. 2000இல் குருவாயூர் கோவிலுக்கு நாகேரி வாசுதேவன் நம்பூதிரியால் அர்ப்பணிக்கப்பட்டது. வலிய கேசவனின் முந்தைய பெயர் அய்யப்பன்குட்டி என்பதாகும். இது குருவாயூருக்கு வந்த பிறகு மறுபெயரிடப்பட்டது. கேரளாவின் புகழ்பெற்ற யானையான குருவாயூர் கேசவனின் பெயரிடப்பட்டது. 2017இல் இதற்கு கஜராஜன் என்ற பட்டம் வழங்கப்பட்டது. மேலும் இதற்கு கஜரத்தினம், கஜகுலசத்ரபதி, கஜசாம்ராட், கஜராஜ சக்கரவர்த்தி, கஜகேசரி, மலையாள மாதங்கம் போன்ற பல்வேறு பட்டங்களும் வழங்கப்பட்டன. குருவாயூர் பத்மநாபனின் மரணத்தைத் தொடர்ந்து, மகாவிஷ்ணுவின் சிலையைச் சுமந்து மரியாதை செய்ய குருவாயூர் யானைகளுக்குத் தலைமை ஏற்ற பிறகு, கேரளாவில் யானை பிரியர்களிடையே வலிய கேசவனின் புகழ் 2020இல் அதிகரித்தது.  அதிக அளவு *ஏக்கம்* (கேரளாவில் ஒரு பண்டிகைக்கு யானை பெறக்கூடிய பணம்) பெற்றதற்காக பத்மநாபனின் சாதனையை முறியடித்ததற்காகவும் இது அறியப்படுகிறது. மட்டத்தூர் செமௌச்சிரா கோவிலில் ஒரு நாள் எழுச்சிக்காக சுமார் ₹2.25 லட்சம் தொகையைப் பெற்ற பிறகு வலிய கேசவன் இந்த சாதனையை முறியடித்தது.  தனது இறுதி நாட்களில், முதுகில் வீக்கம் ஏற்பட்டதால் இது சிகிச்சை பெற்று வந்தது. பல்வேறு உடல்நலப் பிரச்சினைகளால் அவதிப்பட்ட இந்த யானை, தனது 52 வது வயதில் 29 மார்ச் 2021 அன்று இறந்தது.

மேற்கோள்கள்
-----------

1. ↑  "Guruvayur Valiya Kesavan dies at 51 - The New Indian Express". *www.newindianexpress.com*. 2021-05-02 அன்று பார்க்கப்பட்டது.
2. ↑  "Valiya Kesavan, largest tusker of Guruvayur Devaswom, no more". *www.onmanorama.com*. 2021-05-02 அன்று பார்க்கப்பட்டது.
3. ↑  "ഗുരുവായൂർ വലിയ കേശവൻ ഓർമയായി; തേങ്ങി ആനപ്രേമികൾ". *Indian Express Malayalam* (மலையாளம்). 2021-05-02 அன்று பார்க்கப்பட்டது.
4. ↑  "Malayalam News - ഗജവീരൻ ഗുരുവായൂര്‍ വലിയ കേശവന്‍ ചരിഞ്ഞു; ഗുരുവായൂരപ്പന്റെ തിടമ്പേറ്റുന്ന ആനകളില്‍ പ്രമുഖൻർ elephant guruvayur valiya kesavan died | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത". *malayalam.news18.com*. 2021-05-02 அன்று பார்க்கப்பட்டது.
5. ↑  "Tusker Valiya Kesavan of Guruvayur Temple dies - Times of India". *The Times of India* (ஆங்கிலம்). 2021-05-02 அன்று பார்க்கப்பட்டது.
6. ↑  "ഗുരുവായൂര്‍ വലിയ കേശവന്‍ ഏക്കത്തിലും ഒന്നാമന്‍, ഒരു ദിവസത്തേക്ക് 2,26,001 രൂപ". *KVARTHA: MALAYALAM NEWS | KERALA NEWS | KERALA VARTHA | ENTERTAINMENT ചുറ്റുവട്ടം മലയാളം വാര്‍ത്തകൾ* (மலையாளம்). 2021-05-02 அன்று பார்க்கப்பட்டது.
7. ↑  "ഗുരുവായൂര്‍ വലിയ കേശവന്‍ ചരിഞ്ഞു". *Mathrubhumi* (மலையாளம்). 2021-05-02 அன்று பார்க்கப்பட்டது.
**போர்ட்ரான்** அல்லது **ஃபோர்ட்ரான்** (Fortran, முன்னர் **FORTRAN** என்று தலைப்பெழுத்தில் இருந்தது) என்பது பொதுப்பயன்பாட்டுக்கான படிமுறையாக, ஆணைக்கோவைகளை நிரலாக எழுதி இயக்கப்படும் உயர்நிலைக் கணிமொழி. இது எண்கணிப்பாகத் தீர்வு காணவேண்டிய பணிகளுக்கு மிகச்சிறந்த மொழியாக நெடுங்காலமாகக் கருதப்பட்ட மொழி. ஃபோர்ட்ரான் மொழி ஐபிஎம் நிறுவனத்தின் கலிப்போர்னியாவில் உள்ள சான்ஃகொசே (San Jose) கிளையகத்தில் 1950களில் அறிவியல் பொறியியல் பயன்பாட்டிற்காக வளர்த்தெடுக்கப்பட்டு, அத்துறைகளின் முதன்மையான மொழியாக அரை நூற்றாண்டுக்கு மேலாக இருந்து வந்த மொழி. இன்றும் செறிவாக எண்கணிப்புகள் செய்ய வேண்டிய பயன்பாடுகளுக்கு (எ.கா. வானிலை முற்கூறல் பணிகள், பாய்மவியல் கணிமை, வேதியியல் கணிமை போன்ற துறைகள்) இது விருப்பமான தேர்வாக உள்ளது. உயர்திறன் கணிமைகளுக்கு மிகவும் பரவலாக இன்றும் இது தேர்வாகும் மொழி. உலகின் முவரிசை மீவிரைவுக் கணினிகளின் திறனை அளவீடு செய்யும் அளவலகு நிலைகளை (benchmarks) நிறுவி, வரிசைப்படுத்துவதிலும் இம்மொழி பயன்படுகின்றது.

ஃபோர்ட்ரான் (FORTRAN - FORmula TRANslator) மொழி 1957 ஆம் ஆண்டு அறிமுகப்படுத்தப்பட்டது. ஐபிஎம் நிறுவனத்தைச் சார்த யோன் பேக்கசு என்பவர் இதை ஆக்கினார். ஃபோர்ட்ரான் மொழி பலவடிவங்களில் வளர்ந்து வந்துள்ளது. எழுத்துகளை அதிகமாகப் பயம்படுத்து பணிகளின் தேவைகளை நிறைவு செய்ய ஃபோர்ட்ரான் 77 (FORTRAN 77) என்னும் நிரல்மொழியும், பின்னர் வரிசையடுக்குகள் மொழியும் (array programming), தனித்துப் பொருத்தப்படவல்ல மாடுலர் நிரல் மொழியும், ஆப்சக்டு-ஓரியன்டடு மொழி எனப்படும் செயப்பாட்டுப் பொருள் அடிப்படை நிரல்மொழியும், பின்னர் ஃபோர்ட்ரான் 95 என்னும் மொழியும், இன்னும் பின்னர் பொதுமைக்கூறு நிரல்மொழியும் (ஃபோர்ட்ரான் 2003) என பல தற்காலக் கூறுகளைக் கொண்டு விரிவடைந்து வந்துள்ளது.

மேற்கோள்களும் அடிக்குறிப்புகளும்
--------------------------------

1. ↑  "Math 169 Notes - Santa Clara University". 2012-06-19 அன்று மூலம் பரணிடப்பட்டது. 2012-03-03 அன்று பார்க்கப்பட்டது.
2. ↑  Eugene Loh (18 June 2010). "The Ideal HPC Programming Language". *Queue* (Association of Computing Machines) **8** (6). .
blue-green liquid in a bucketபோர்டோ பசை
**போர்டோபசை** (BORDEAUX PASTE) என்பது மரங்களில் ஏற்படும் காயங்களின் மூலம் நோய் பரவாமல் தடுக்க உதவும் தாமிர பூசணக் கொல்லியாகும்.

போர்டோ பசை (10 சதம்)
--------------------

### தேவையான பொருட்கள்

* மயில் துத்தம் (காப்பர் சல்பேட் CuSo4) 1 கிலோ
* நீர்த்த சுண்ணாம்பு 1 கிலோ
* தண்ணீர் 100 லிட்டர்

### செய்முறை

ஒரு கிலோ காப்பர் சல்பேட் மற்றும் ஒரு கிலோ நீர்த்த சுண்ணாம்பு இவைகளை ஒன்றாக பத்து லிட்டர் தண்ணீரில் கலந்துபசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்,

### கட்டுப்படுத்தும் நோய்கள்

* காய்கறிப் பயிர் - நாற்றழுகல் நோய்
* வெற்றிலை - பைட்டோப்தொரா வாடல் நோய்
* தென்னை - தஞ்சாவூர் வாடல் நோய்
* உருளை மற்றும் தக்காளி = பின் பருவ கருகல் நோய்
* திராட்சை - அடிச் சாம்பல் நோய்

### உசாத்துணை

தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர் நோயியல்மற்றும் நூற்புழுவியல் நூல்
**எல்லன் அமந்தா காயேசு** *(Ellen Amanda Hayes)* (செப்டம்பர் 23, 1851 &ndash அக்தோபர்r 27, 1930) ஓர் அமெரிக்க வானியலாளரும் கணிதவியலாளரும் சமூகப் பணி முனைவாளரும் ஆவார். பெண் பேராசிரியராகிய இவர் பல சமூக முனைவான நோக்கங்களுக்காக செயலாற்றியதால் அறைகூவலான பான்மையாளராகக் கருதப்ப்பட்டவர். சமூகவுடைமை வளர்ச்சியைப் போற்றியவர்.

இளமை
----

காயேசரோகியோ மாகாணக் கிரான்வில்லியில் சார்லசு கோல்மனுக்கும் உரூத் இரெபேக்கா காயேசுவுக்கும் ஆறாவது மகவாகப் பிறந்தார். At the age of seven she studied at the Centerville school, a one-room ungraded public school, and at sixteen taught at a country school to earn money. இவர் 1872 இல் ஓபர்லின் கல்லூரியில் ஆயத்தத் துறையில் சேர்ந்தார். மீண்டும் இவர் 1875 இல் புதிதாக அக்கல்லூரியில் சேர்க்கப்பட்டுள்ளார். இங்கு இவர் முதன்மையாக கணிதவியலும் அறிவியலும் பயின்றார்.

பணி
---

இவர் தன் இளங்கலைப் பட்டத்தை ஓபர்லின் கல்லூரியில் இருந்து 1878 இல் பெற்று, அதிரியான் கல்லூரியில் கல்வி பயிற்றுவித்தார். இவர் 1879 முதல் 1916 இல் ஓய்வு பெறும்வரை வெல்லெசுலி கல்லூரியில் கல்வி பயிற்றுவித்தார். இவர் 1888 இல் கணிதவியல் துறையின் தலைவரானார். இவர் 1897 இல் புதிதாகஔருவாகிய பயன்முறை கணிதவியல் துறையின் தலைவரும் ஆனார். காயேசு வானியலிலும் முசனைவாகச் செயல்பட்டார்; இவர் புதிதாகக் கண்டுபிடிக்கப்பட்ட சிறுகோளாகிய 267 திர்சாவின் வட்டணையை வர்ஜீனியா பல்கலைக்கழகத்தில் படிக்கும்போது இலியாண்டர் மெக்கார்மிக் வான்காணகத்தில் இருந்து கணித்தார்.

கணிதவியலில் பெண்கள்
-------------------

சமூகப் பணிகள்
-------------

மேற்கோள்கள்
-----------

1. 1 2 3 4 5 6  Ann Moskol (1987). *Women in Mathematics: A Biobibliographic Sourcebook*. New York: Greenwood Press. பக். 62–66. பன்னாட்டுத் தரப்புத்தக எண்:978-0-313-24849-8. .

வெளி இணைப்புகள்
---------------

* ஆக்கங்கள் எல்லன் காயேசு இணைய ஆவணகத்தில்
* *கல்லறையைத் தேடு* வில் எல்லன் காயேசு
**செயற்கைக்கோள் சூரிய முடக்கம்** (*satellite solar outage* or *sun outage*) என்பது செயற்கைக்கோள் வழி தொலைத்தொடர்பில் குறிகைகளைப் (சமிக்ஞைகளை) பெறவிடாதபடி இடையூறு ஏற்படுத்தும் இயற்பியல் நிகழ்வாகும். இந்நிகழ்வின்போது குறிகைகள் முற்றிலுமாகத் தடுக்கப்படலாம் அல்லது வலுகுறைந்து நலிவடையலாம். குறைந்த நேரமே நீடிக்கும் இந்நிகழ்வை எப்போது, எங்கே நிகழும் என்பதை முன்கூட்டியே கணிக்க இயலும். இத்தகைய சூரிய முடக்கமானது எல்லா செயற்கைக்கோள்களையும் வானொலித் தொலைத்தொடர்பையும் பாதிக்கும் என்றாலும், செயற்கைக்கோள் வழி தொலைக்காட்சி ஒளி(லி)பரப்பைப் பாதிப்பதால் பரவலாக அறியப்பட்ட ஒன்றாகத் திகழ்கிறது.

ஏன் நிகழ்கிறது
--------------

ஆற்றல்வாய்ந்த அகலப்பட்டை நுண்ணலை மூலமான சூரியன் செயற்கைக்கோளுக்கு நேர்பின்னே (புவியிலிருந்து பார்க்கும்போது) கடந்துசெல்லும்போது அலைவாங்கியானது செயற்கைக்கோள் குறிகைகளுடன் சேர்த்து சூரியனிலிருந்து வரும் நுண்ணலை மாசுவையும் ஏற்கிறது. இதனால் ஏற்படும் குறுக்கீட்டின் அளவைப் பொறுத்து சிறிய அளவிலான குறிகை சிதைவு அல்லது முழு இழப்பு ஏற்படலாம்.

எப்போது, எங்கு நிகழ்கிறது
-------------------------

எந்த நாள், எந்த நேரத்தில் எவ்வளவு காலத்துக்கு இந்த இடையூறு இருக்கும் என்பது பின்வரும் காரணிகளால் தீர்மானிக்கப்படுகிறது:

* அலைவாங்கியின் அமைவிடம்
* குறிப்பிட்ட செயற்கைக்கோளின் அமைவிடம்
* அலைவாங்கியின் கற்றையகலம்
* புவியிலிருந்து பார்க்கும்போது சூரியனின் தோன்றுநிலை ஆரம்
* அலைவாங்கி செயற்கைக்கோளை நோக்கித் திரும்பியிருப்பதின் துல்லியம்.

புவிநிலை செயற்கைக்கோள்களைப் பொறுத்தவரை தொடர்ந்து சில நாட்களுக்கு தினமும் சில நிமிடங்கள் சூரிய முடக்கத்தால் இடையூறு ஏற்படலாம்.

பங்குச் சந்தை செயல்பாட்டில் பாதிப்பு
------------------------------------

சில ஆண்டுகளுக்கு முன்பு இவ்வாறு சூரிய முடக்கம் ஏற்படும் நாட்களில் இந்திய பங்குச் சந்தையின் செயல்பாடுகள் 40 நிமிடங்கள் வரை நிறுத்திவைக்கப்பட்டது உண்டு. மிகச் சிறிய துளை முனையங்கள் (VSAT) வழி மட்டுமே பங்கு வணிகம் தொடர்பான தகவல் பரிமாற்றம் நடந்துவந்ததால் இவ்வாறு நேரிட்டது. ஆனால் இணையம், குத்தகை இணைப்பு போன்ற பிற வசதிகள் வந்துவிட்டபிறகு இவ்வாறு நிறுத்திவைக்கப்படுவதில்லை.

மேற்கோள்கள்
-----------

1. 1 2 3  Ian Poole. "Satellite solar outage or sun outage". Radio-Electronics.com. 2015-09-10 அன்று மூலம் பரணிடப்பட்டது. அக்டோபர் 4, 2015 அன்று பார்க்கப்பட்டது.
2. ↑  "Sun outage: NSE not to suspend trading next month". தி இந்து பிசினஸ்லைன். பிப்ரவரி 26, 2013.. பார்த்த நாள்: அக்டோபர் 4, 2015.

வெளி இணைப்புகள்
---------------

* புவிநிலைச் செயற்கைக்கோள்களில் சூரிய முடக்கம் நிகழும் நேரத்தைக் கணித்து வரைபடத்தில் காட்சிப்படுத்தும் கருவி
***பொன்மகள் வந்தாள்*** 2020ஆம் ஆண்டு வெளியான இந்திய தமிழ் மொழி நாடகத் திரைப்படம். இத்திரைப்படத்தினை சூரியா தயாரிப்பில் ஜே.ஜே.பிரெட்ரிக் எழுதி இயக்கியுள்ளார். இத்திரைப்படத்தில் ஜோதிகா, ஆர் பார்த்திபன், கே பாக்யராஜ், தியாகராஜன், பாண்டியராஜன் பிரதாப் போதென் ஆகியோர் முன்னணி கதைப்பாத்திரங்களில் நடித்துள்ளனர். இப்படம் எண்மிய முறையில் 29 மே 2020 அன்று பிரைம் வீடியோவில் வெளியிடப்பட்டது.

ஊட்டியில் வாழ்ந்துவந்த 'பெட்டிசன்' பெத்துராஜ் 2004ஆண்டினைச் சார்ந்த ஒரு பழைய வழக்கினை மீண்டும் விசாரிக்க வழக்குத் தொடுக்கின்றார். அதில் 'சைக்கோ ஜோதி' என்ற தொடர் கொலையாளி பல குழந்தைகளைக் கடத்திக் கொலை செய்ததாகக் குற்றம் சாட்டப்படுகிறார். பெத்துராஜின் மகளும், இளம் வழக்குரைஞருமான வெண்பா இவ்வழக்கு குறித்த பல உண்மையை வெளிப்படுத்த முற்படுகிறார். இவ்வழக்கின் அரசுத்தரப்பு வழக்குரைஞரும் மாற்றப்படுகின்றார். இதனால் வெண்பா, அரசியல்வாதி வரதராஜன் நியமிக்கும் மற்றொரு வழக்குரைஞரை எதிர்கொள்ள வேண்டியச்சூழல் ஏற்படுகின்றது. வழக்கின் விசாரணையின் போதுதான் வெண்பா ஜோதியின் மகள் என்றும், ஜோதி கொலையாளி இல்லை என்பதும் வெளிச்சத்திற்கு வருகிறது.

கதைப்பாத்திரங்கள்
-----------------

* ஜோதிகா வெண்பாவாக
* ரா. பார்த்திபன் இராசரத்தினமாக
* கே. பாக்கியராஜ் பெட்டிசன் பெத்துராஜாக
* தியாகராஜன் வரதராஜனாக
* பாண்டியராஜன் கற்பூரமாக
* பிரதாப் போத்தன் நீதியரசராக
* வாசுகி
* வித்யா பிரதீப் சக்தி ஜோதியாக
* கஜராஜ்
* அக்சரா கிசோர்
* கிரேன் மனோகர் தேனிர்க்கடை உரிமையாளராக
* வெற்றிவேல் இராஜா
* சண்முக சுந்தரம்
* சுப்பு பஞ்சு அருணாச்சலம் மாவட்டக் காவல் கண்காணிப்பாளராக
* வினோதினி வைத்தியநாதன்
* செம்மலர் அன்னம்

பட உருவாக்கம்
-------------

ஜோதிகாவின் அடுத்தத் திரைப்படத்திற்கு *பொன்மகள் வந்தாள்* என்று பெயரிடப்படும் என்று ஜூலை 2019இல் அறிவிக்கப்பட்டது. சொர்க்கம் (1970) பாடலில் இருந்து இத் தலைப்பு பெறப்பட்டது. இது ஜே.ஜே.பிரெட்ரிக் இயக்குநராக அறிமுகமாகும் திரைப்படம். இப்படத்தை சூரியா 2 டி என்டர்டெயின்மென்ட் க்காகத் தயாரித்துள்ளார், ராம்ஜி ஒளிப்பதிவில், ரூபன் படத்தொகுப்பில் இப்படம் வெளியாகியுள்ளது. படத்திற்கான கதையை எழுதும் போது, ஃபிரடெரிக் படத்தின் இணை தயாரிப்பாளரான ராஜசேகர் பாண்டியன் உள்ளிட்ட சட்ட ஆலோசகர்களை அணுகி நீதிமன்ற நடவடிக்கைகளைப் பார்வையிட்டுள்ளார். இந்த படம் ஊட்டியில் படமாக்கப்பட்டுள்ளது. இப்படத்தில் தமிழ்த்திரை உலகின் பாக்யராஜ், பார்த்திபன், பாண்டியராஜன், பிரதாப் போத்தன், தியாகராஜன் ஆகிய ஐந்து இயக்குநர்கள் நடித்துள்ளனர். இப்படத்தின் படப்பிடிப்பு ஜூலை 2019 இல் தொடங்கி நவம்பரில் முடிந்தது.

 

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "வா செல்லம்"   | பிருந்தா சிவக்குமார் | 2:38 |
| 2. | "பூக்களின் போர்வை"   | சீன் ரோல்டன், கீர்த்தனா வைத்தியநாதன் | 3:49 |
| 3. | "வான் தூறல்கள்"   | சின்மயி | 3:29 |
| 4. | "கலைகிறதே கனவே"   | கோவிந்த் வசந்தா | 3:12 |
| 5. | "வானமாய் நான்"   | சைந்தவி, கோவிந்த் வசந்தா | 2:07 |

சான்றுகள்
---------

1. ↑  "'Ponmagal Vandhal' Trailer: Jyothika's Venba puts up a strong fight for justice". *The Times of India*. 21 May 2020. 24 May 2020 அன்று மூலம் பரணிடப்பட்டது. 28 May 2020 அன்று பார்க்கப்பட்டது.
2. ↑  "The shoot of Jo's Ponmagal Vandhal wrapped up". *DT Next*. 25 November 2019. 28 May 2020 அன்று மூலம் பரணிடப்பட்டது. 28 May 2020 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *பொன்மகள் வந்தாள் (திரைப்படம் 2020)*
**லோக் அதாலத்** எனப்படும் **மக்கள் நீதிமன்றம்** சமாதானநிலை மற்றும் சமரசம் மூலம் மக்களின் பிரச்சனைகளை தீர்க்க இந்திய அரசால் உருவாக்கப்பட்ட நீதிமன்றம் ஆகும். இந்திய நீதிமன்றங்கள், தங்களிடம் நிலுவையில் உள்ள வழக்குகளை, மனுதாரர்களின் விருப்பத்தின் அடிப்படையிலோ அல்லது தன்னிச்சையாகவோ சமரச முறையில் தீர்வு காண மக்கள் நீதி மன்றங்களுக்கு அனுப்பலாம். இது உரிமையியல் விசாரணை முறைச் சட்டப்பிரிவு 89-ன் கீழ் வருகின்றது.

செயல்படும் முறை
---------------

சட்டப்பணிகள் ஆணைக் குழு பிரிவு 19-தின் படி, மக்கள் நீதிமன்றம், 3 பேர் கொண்ட அமர்வாக இருக்கும். அதில் ஒருவர் பணியில் இருக்கும் அல்லது ஓய்வு பெற்ற நீதிபதி, மற்றொருவர் சமூக நலப் பணியாளர் அல்லது பொது நல ஊழியர், மூன்றாம் நபர் வழக்கறிஞர்.

1. நீதி மன்றத்திலிருக்கும் நிலுவையிலுள்ள வழக்குகளில் சம்மந்தப்பட்ட இருதரப்புக்கும் இடையே சமரசத் தீர்வு ஏற்படுத்துதல்.
2. நீதிமன்றத்திற்கு அப்பாற்பட்ட சில பிரச்சனைகளுக்கும் பேசித் தீர்வு காண முயலுதல்.
3. வழக்குத் தரப்பாளர்களுக்குக் குறைந்த செலவில் விரைவாக நீதி கிடைக்க வழிவகை செய்தல்.

வரலாறு
------

இது ஒரு மாற்றுமுறையில் சச்சரவுகளுக்கு தீர்வு காணும் ஒரு வழிமுறையாகும். "லோக்" என்பது மக்களையும் "அதாலத்" என்பது நீதிமன்றத்தையும் குறிக்கும். மக்கள் நீதிமன்றம் என்ற எண்ணத்தினை முன்மொழிந்ததில் இந்திய உச்சநீதிமன்றத்தின் முன்னாள் தலைமை நீதிபதியான பி.என்.பகவதி அவர்களுக்கு முதன்மையான பங்குண்டு. மக்கள் நீதிமன்றம் முதன் முதலில் குஜராத் மாநிலத்தில் ஜூனகார் என்ற இடத்தில் மார்ச் 14, 1982 அன்று லோக் அதாலத் எனப்படும் மக்கள் நீதி மன்றம் நடந்தது.

சிறப்புக்கள்
------------

இந்த மக்கள் நீதிமன்றம் மூலம் கோர்டில் நிலுவையில் இருக்கும் வழக்குகள் மட்டுமல்லாமல் கோர்ட்டுக்கு வர இருக்கும் தாவாக்களுக்கும் தீர்வு கண்டுவிடலாம். இங்கு தீர்வுகாணப்பட்டால் அதற்குமேல் மேல்முறையீட்டிற்குப் போக முடியாது.

தீர்க்கப்படும் வழக்கு வகைகள்
----------------------------

காசோலை தொடர்பான வழக்குகள், வாகன விபத்து வழக்குகள், குடும்பப் பிரச்னைகள் தொடர்பான வழக்குகள், தொழில் தகராறுகள், தொழிலாளர் பிரச்னை தொடர்பான வழக்குகள், குற்றவியல் வழக்குகளில் சமாதானம் ஏற்படுத்திக் கொள்ளத் தன்மையுள்ள வழக்குகள், நில ஆர்ஜிதம் மற்றும் இழப்பீடு தொடர்பான வழக்குகள், வங்கிக் கடன் பிரச்னைகள், வாடகை விவகாரங்கள், விற்பனை வரி, வருமான வரி மற்றும் மறைமுக வரி தொடர்பான பிரச்சனைகள்.

2013 இல்
--------

இந்தியாவில் நவம்பர் 23, 2013 அன்று வழக்குகளுக்கு விரைவாக தீர்வு காண உதவும் மெகா லோக் அதாலத் நாடு முழுவதும் நடைபெற்றது. வட்டார அளவிலான கீழமை நீதிமன்றம் தொடங்கி, உச்ச நீதிமன்றம் வரை நாடு முழுவதும் அனைத்து நீதிமன்றங்களிலும் இந்த அதாலத் நடத்தப்பட்டது. ஒரே நாளில் இந்தியா முழுவதிலும் 35 லட்சம் வழக்குகள் தீர்த்து வைக்கப்பட்டன.

2014 இல்
--------

டிசம்பர் 6, 2014-ல் சேலத்தில் நடைபெற்ற மிகப்பெரிய நிகழ்வில், சுமார் ஐம்பதாயிரம் வழக்குகள் எடுத்துக்கொள்ளப்பட்டு, 42,695 வழக்குகளுக்கு மக்கள் நீதி மன்றம் மூலம் சமரச தீர்வு காணப்பட்டன. இந்த வழக்குகளில் ஏற்பட்ட தீர்வுகள் மூலம் இழப்பீட்டுத் தொகையாக ரூ.31 கோடியே 10 லட்சம் வழங்கப்பட்டது.

மேற்கோள்கள்
-----------

1. ↑  மக்கள் நீதி மன்றம், தி ஹிந்து, தமிழ் பதிப்பு, 11 ஆகஸ்ட் 2015
2. ↑
3. ↑  மக்கள் நீதி மன்றம், தி ஹிந்து, தமிழ் பதிப்பு, 11 ஆகஸ்ட் 2015
4. ↑
5. ↑
6. ↑  "காப்பகப்படுத்தப்பட்ட நகல்". 2013-11-27 அன்று மூலம் பரணிடப்பட்டது. 2013-11-26 அன்று பார்க்கப்பட்டது.
7. ↑   மக்கள் நீதி மன்றம்: 42 ஆயிரம் வழக்குகளுக்குத் தீர்வு, தினமணி, 7 திசம்பர் 2014
**கொடுமண்** (*Kodumon*) என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் அடூர் வட்டத்தில் உள்ள ஒரு சிற்றூராகும்.

கோயில்கள்
---------

சிலந்தி கோயில் - கொடுமண் இருப்புப்பாதை சந்திப்புக்கு கிழக்கே 1.5 கி.மீ தொலைவில் அமைந்துள்ள சிலந்தியம்மலம் என்னும் சிலந்தி கோயிலிக்கு கொடுமண் பிரபலமானது. இந்த கோயில் தேவிக்கு (பள்ளியாரா தேவி) அர்ப்பணிக்கப்பட்டுள்ளது. சிலந்தி விஷம் மற்றும் அதனுடன் தொடர்புடைய பூச்சி கடிக்கு சிகிச்சை பெற கேரளம் மற்றும் இந்தியா முழுவதிலும் உள்ள மக்கள் இந்த இடத்திற்கு வருகிறார்கள். 

கொடுமண் வைகுந்தபுரம் கோயில் கொடுமண் கிராமத்தில் உள்ள முக்கியமான கோயில்களில் ஒன்றாகும். இந்த கோயில் விஷ்ணுவுக்கு அர்ப்பணிக்கப்பட்டுள்ளது. புத்தன்காவில் தேவி கோயில், சூரக்குன்னில் மலநாடா கோயில் போன்றவை முக்கியமான பிற கோயில்கள்.

மக்கள் வகைப்பாடு
----------------

2001 இந்திய மக்கள் தொகைக் கணக்கீட்டின்படி, கொடுமண்ணின் மொத்த மக்கள் தொகையானது 15114 ஆகும். இதில் 7159 பேர் ஆண்கள், 7955 பேர் பெண்களாவர்.

குறிப்புகள்
-----------

1. 1 2  "Census of India : Villages with population 5000 & above". Registrar General & Census Commissioner, India. 2008-12-08 அன்று மூலம் பரணிடப்பட்டது. 2008-12-10 அன்று பார்க்கப்பட்டது.
இலங்கையின் சாராயக் குப்பி ஒன்று
**சாராயம்**  (Arrack) தெற்காசியா மற்றும் தென்கிழக்கு ஆசியா நாடுகளில் கரும்புச்சாறு, தென்னை ஊறல் அல்லது பழச்சாறுகளைப் புளிக்க வைத்து வடிதிறுக்கப்படும் ஓர் மது பானமாகும். சாராயம் பொதுவாக பொன்மஞ்சள் நிறத்தில் இருக்கும். மத்திய கிழக்கு நாடுகளில் "அரக்" என்று வழங்கப்படும் நிறமற்ற பானத்திலிருந்து இது வேறானது.தென்னையிலிருந்துப் பெறப்படும் சாராயம் தானியத்திலிருந்தோ பழத்திலிருந்தோ வடிக்கப்படாமையால் இசுலாமியர்களின் மதுவிலக்கு விதிக்கு இது "விலக்காகக்" கருதப்படுகிறது.

இந்தியாவில் கரும்பாலைகளில் சர்க்கரை தயாரிக்கும் போது கிடைக்கும் **மொலாசஸ்** எனும் வெல்லப்பாகுவிலிருந்து எரிசாராயம் எடுத்து, பின் அதில் தேவையான நீரைக் கலந்து சாராயம் தயாரிக்கப்படுகிறது.

தென்னங் கள்
-----------

தென்னை மரத்தின் பூக்கள் மலரும் முன்பே அவற்றிலிருந்து பால்போன்ற திரவம் திரட்டப்பட்டு ஊற வைக்கப்படுகிறது. இது மிதமான ஆல்ககோல் பானமாக "தென்னங் கள்" (toddy) என்றழைக்கப்படுகிறது. இதனை தேக்குப்பானைகளில் புளிக்க வைத்து வடித்திறக்க்போது கிடைக்கும் சாராயம் விஸ்கிக்கும் ரம்மிற்கும் இடைப்பட்ட உருசியுடன் உள்ளது.இதன் ஆல்ககோல் இருப்பு பொதுவாக 33% முதல் 50% வரை இருக்குமாறு (கொள்ளவில் 66 -100) வடித்தெடுக்கப்படுகிறது.

இலங்கையில்
----------

இலங்கையில் சாராயம் மிகவும் பிரபலமான உள்ளூர் மது வகையாகும். பெரும்பாலான குறைந்தவிலை சாராய வகைகளில் சாராயமும் பிற தெளிந்த ஆல்ககோல்களும் கலக்கப்படுகின்றன. சில பரவலான விற்பனைப் பெயர்கள்:

* வி.எஸ்.ஓ.ஏ (V.S.O.A.) ("Very Special Old Arrack")
* ஓல்ட் ரிசர்வ் (Old Reserve)
* எக்ஸ்ட்ரா ஸ்பெஷல் (Extra Special)
* டபுள் டிஸ்டில்ட் (Double Distilled)

கூடுதலான தயாரிப்பு நிறுவனங்கள்
* ராக்லாண்ட் (Rockland)
* மென்டிஸ் (Mendis)
* ஐடிஎல் (IDL)
* டிசிஎஸ்எல் (DCSL)

இலங்கையின் சாராயம் ஐக்கிய இராச்சியத்தில் ஐரோப்பிய விற்பனைக்காக குப்பிகளில் அடைக்கப்படுகிறது.

மேற்கோள்கள்
-----------

1. ↑  Ceylon Arrack Bottled in UK பரணிடப்பட்டது 2010-03-27 at the வந்தவழி இயந்திரம் Retrieved 18 September 2009
ஒரு மறைநிலை அடுக்கைக்கொண்ட செயற்கை நரம்பணுப்பிணைய மாதிரி
**செயற்கை நரம்பணுப் பிணையம்** (ஆங்கிலம்: Artificial neural network) என்பது உயிரி நரம்புப் பிணையத்தில் இருந்து ஊக்கம்பெறப்பெற்ற ஒரு கணிமை அல்லது கணித மாதிரி. இது பிணையப்பட்ட செயற்கை நரம்பணுக்களைக் கொண்டது. இதன் அடிப்படை அணிக் கணிதம் ஆகும். 

கணினி துணையுடன் நிகழும் பிற பணிகள் நிரலாளரொருவர் குறிப்பிட்டு எந்தெந்த சூழலில் என்னென்ன செய்யவேண்டுமென நிரல்வழியாக வகுத்ததுபோலவே நிகழும். அவற்றிலிருந்து வேறுபட்டு செயற்கை நரம்பணுப்பிணையங்கள் துணையுடன் நிகழும் பணிகள் முற்காட்டுகளில் இருந்து கற்றுக்கொண்டதன் அடிப்படையில் நிகழும் தன்மையுடையவை. இதனால் இவை தன்னியக்கமாக பல பணிகளை ஏற்றுச்செய்யும் ஆற்றல் கொண்டவை.

செயற்கைக் கற்றலின் அடிப்படை உருவகம்
-----------------------------------

ஆடுபுலியாட்டம்
உயிரற்ற, மாந்த மூளை போன்றதோர் உறுப்பெதுவுமில்லாத ஒரு பொறிக்கோ கணிதமாதிரிக்கோ முற்காட்டுதல்களில் இருந்து கற்கும் ஆற்றல் எவ்வழி வருமென்பதை ஒரு சிறு உருவகத்தின் வழியாகப் பார்க்கலாம். 

1. ஆடுபுலியாட்டம் போன்ற ஏதாவதோர் ஆட்டத்தை எடுத்துக்கொள்ளலாம்.
2. அவ்விளையாட்டின் ஒவ்வொரு நிலைக்கும் ஒரு பெட்டி என அமைக்கவும்.
3. அந்தக்கட்டத்தில் ஆடுபவர் என்னென்ன நகர்வுகளைச்செய்ய முடியுமோ அவை ஒவ்வொன்றுக்கும் தனித்தனியாக நூல்பிடித்து அவை இட்டுச்செல்லும் நிலைகளுக்கான பெட்டியுடன் இணைக்க வேண்டும்.
4. ஒவ்வொரு பெட்டியிலும் ஆட்டக்காரர் எத்தனைவிதமான நகர்வுகளை மேற்கொள்ளமுடியுமோ அத்தனை நிறங்களில் குறிப்பில்வழியல்லாமல் பாசிமணிகளைப் போட்டுவைக்க வேண்டும்.
5. ஆட்டத்தைத்துவங்கும்போது தொடக்கநிலைக்கான பெட்டியிலிருந்து ஒரு பாசிமணியை எடுத்து அதன்படி நகர்வை மேற்கொள்ள வேண்டும்.
6. அதேபோல ஆட்டத்தின் ஒவ்வொரு கட்டத்துக்கான பெட்டியிலிருந்து பாசிமணியை எடுத்து அதன்படி நகர்த்திவரவேண்டும்.
7. ஆட்டத்தின் இறுதியில் தோல்வி ஏற்பட்டால் எந்தெந்த பெட்டிகளில் எந்தெந்த பாசிகளை எடுத்தோமோ அவற்றை நீக்கிவிடவேண்டும்.
8. வெற்றிபெற்றால் முறையே அந்தந்த நிறத்துப்பாசிமணியொன்றை அந்தந்த பெட்டிகளில் சேர்க்கவேண்டும்.
9. பலமுறை இதேபோல விளையாடிவந்தால் அந்தப்பெட்டிகளிலுள்ள பாசிகள் வெற்றியை நோக்கிய நிறவிகிதத்தை அடைந்துவிடும்.

மேலேயுள்ள உருவகத்தையொத்து செயற்கை நரம்பணுக்களை பெட்டிகளாகவும், நூலை இணைப்பாகவும், பாசிநிறவிகிதத்தை கணித்த புள்ளிகளாகவும் கொண்டால் இப்பிணையங்கள் எவ்வாறு இயங்குகின்றன என விளங்கிக்கொள்ளலாம்.

ஆழமான கற்றல்
------------

சிக்கலான பணிகளில் மேலேயுள்ளதுபோன்ற எளிய மாதிரி பொருந்தாது. வெறும் புள்ளியியல் எடைகளை வைத்துக்கூட்டுவதைத் தாண்டிய சில கணிதச்சார்புகளைக் கொண்டு எத்தகைய உள்ளீட்டு-வெளியீட்டு உறவையும் அண்மிக்கும் வரைவை கற்கலாமென நிறுவியுள்ளனர். இதன்வழியாக தக்க முற்காட்டுதல்களைத் தந்தால் எத்தகைய சிக்கலான வகைப்பாட்டுப்பணியையும் இப்பிணையங்களால் செய்யமுடிகிறது.

குறிப்புகளும் மேற்கோள்களும்
---------------------------

1. ↑  Deep Learning
**செயற்கைக்கோள் அட்டவணை எண்** (*Satellite Catalog Number*, அல்லது *NORAD Catalog Number*, *NASA catalog number*, *USSPACECOM object number* அல்லது சுருக்கமாக *Catalog number*) எனப்படுவது புவியைச் சுற்றி வரும் செயற்கைக்கோள்கள் அனைத்துக்கும் அவற்றை அடையாளப்படுத்துவதற்காக USSPACECOM என்ற நிறுவனத்தினால் வழங்கப்படும் ஓர் 5-இலக்க எண் ஆகும். முன்னர் இந்த அட்டவணை NORAD அமைப்பினால் வழங்கப்பட்டு வந்தது. இவ்வட்டவணையில் முதலாவது இலக்கமான 00001 என்பது 1957 அக்டோபர் 4 ஆம் நாளில் சோவியத் ஒன்றியம் ஏவிய இசுப்புட்னிக் 1 செயற்கைக்கோளை அடையாளப்படுத்துகிறது.

2012 டிசம்பரில் நாசா வெளியிட்ட தரவொன்றின் படி, 1957 ஆம் ஆண்டு முதல் 6,916 செயற்கைக்கோள்கள் விண்ணுக்கு ஏவப்பட்டுள்ளன.

இவற்றையும் பார்க்க
------------------

* அனைத்துலக அடையாளக் குறியீடு

மேற்கோள்கள்
-----------

1. ↑  NSSDC Master Catalog. Note: In searching *all satellites*, a few near-future satellites are included in the results. Retrieved: 2010-10-29.

வெளி இணைப்புகள்
---------------

* NSSDC Master Catalog
* NSSDC Master Catalog Spacecraft query
* NSSDC SPACEWARN Bulletin
* Space-Track
**செயற்கை கடல்நீர்** *(Artificial seawater )* என்பது தாது உப்புகளும் உயிர்ச்சத்துக்களும் கலந்து கரைந்துள்ள கடல்நீரையொத்த கலவைநீராகும். இந்நீர் கடல் உயிரியியலில் மற்றும் கடல்சார் பாறையடி நீர் வாழினங்கள் ஆகியவற்றிற்காக முதன்மையாகப் பயன்படுத்தப்படுகிறது. பாசிகள், பாக்டீரியா, தாவரங்கள் மற்றும் விலங்குகள் போன்ற நீர் வாழினங்களுக்குப் பொருத்தமாக ஊடகத்தை தயாரிக்க உதவுகிறது. செயற்கை கடல்நீரில் இயற்கை கடல்நீரைவிட மீளாக்கத்திறன் மிகுந்திருப்பதாக அறிவியல் கண்ணோட்டத்தில் கருதப்படுகிறது.

கீழே கொடுக்கப்பட்டுள்ள அட்டவணையில் 1967 ஆம் ஆண்டில் தயாரிக்கப்பட்ட மாதிரி செயற்கை கடல்நீரின் பகுதிப்பொருட்கள் கொடுக்கப்பட்டுள்ளன. இச்செயல்முறைக் குறிப்பில் இரண்டு வகையான தாது உப்புகள் பட்டியலிடப்பட்டுள்ளன. முதலாவது வகை நீரிலி உப்புகள் ஆகும். இவற்றின் எடையை கண்டறிய இயலும். இரண்டாவது வகை உப்புகள் நீரேறிய உப்புகள் ஆகும் இவை செயற்கை கடல்நீரில் கரைசலாக மட்டுமே சேர்க்கப்படுகின்றன.


எடையறி உப்புகள்| உப்பு | மூலக்கூற்று எடை | கி கி.கி−1 கரைசல் |
| --- | --- | --- |
| சோடியம் குளோரைடு (NaCl) | 58.44 | 23.926 |
| சோடியம் சல்பேட்டு (Na2SO4) | 142.04 | 4.008 |
| பொட்டாசியம் குளோரைடு (KCl) | 74.56 | 0.677 |
| சோடியம் பைகார்பனேட்டு (NaHCO3) | 84.00 | 0.196 |
| பொட்டாசியம் புரோமைடு (KBr) | 119.01 | 0.098 |
| போரிக் அமிலம் (H3BO3) | 61.83 | 0.026 |
| சோடியம் புளோரைடு (NaF) | 41.99 | 0.003 |

பருமனறி உப்புகள்| Salt | மூலக்கூற்று எடை | மோல் கி.கி−1 கரைசல் |
| --- | --- | --- |
| மக்னீசியம் குளோரைடு (MgCl2.6H2O) | 203.33 | 0.05327 |
| கால்சியம் குளோரைடு (CaCl2.2H20) | 147.03 | 0.01033 |
| இசுட்ரான்சியம் குளோரைடு (SrCl2.6H2O) | 266.64 | 0.00009 |

மேற்கண்ட அட்டவணையில் பட்டியலிடப்பட்டுள்ள அனைத்து தாது உப்புகளும் கனிமவேதியியல் தாது உப்புகளாகும். 1978 ஆம் ஆண்டில் தயாரிக்கப்பட்ட செயற்கை கடல்நீரில் குறைவான அளவில் உயிர்ச்சத்துகளும் கரிமச்சேர்மங்களும் சேர்க்கப்பட்டன.

சர்வதேசத் தரத்துடன் செயற்கை கடல்நீரைத் தயாரிப்பதற்கான செயல்முறைக் குறிப்புகளை அமெரிக்க மூலப்பொருள் மற்றும் பரிசோதனைக் குழுமம் (அ.மூ.ப.கு ) வரையறுத்துள்ளது. தற்போதைய நிலையான தரம் அ.மூ.ப.கு டி1141-98 எனப்பெயரிடப்பட்டுள்ளது. ( ஆனால் அசல் தரவளவு அ.மூ.ப.கு டி1141-52) மற்றும் மாற்று கடல்நீர் தயாரிப்பதற்கான தரப்பயன்பாட்டை விவரிக்கிறது. அ.மூ.ப.கு டி1141-98 தரம் கொண்ட செயற்கை கடல்நீர் பல்வேறு பயன்பாடுகளைக் கொண்டுள்ளது. அரிமாணம் ஆய்வுகள், கடற்கருவி அளவீடுகள் மற்றும் வேதியியற் செயற்முறைகள் முதலியன இவற்றில் அடங்கும்.

மேற்கோள்கள்
-----------

1. ↑  "Standard Practice for the Preparation of Substitute Ocean Water". *ASTM International*. 16 June 2014 அன்று பார்க்கப்பட்டது.

இவற்றையும் காண்க
----------------

* பாசிகள் வளர்ப்பு
* நீர்வாழினக் காட்சியகம்

வெளிப்புற இணைப்புகள்
--------------------

* Artificial seawater media பரணிடப்பட்டது 2007-03-24 at the வந்தவழி இயந்திரம், Goldman & McCarthy (1978)
* Modified Artificial Seawater Media (MASM) பரணிடப்பட்டது 2007-09-28 at the வந்தவழி இயந்திரம், Culture Collection of Algae and Protozoa
* Synthetic Seawaters for Aquaria and Laboratories ,Calypso Publications (1979)
**போசிஸ்** (*Phocis*) என்பது தெல்பியை உள்ளடக்கிய பண்டைய கிரேக்கத்தின் நடுப் பகுதியில் உள்ள ஒரு பழங்கால பகுதியாகும். போசிஸ் என்று அழைக்கப்படும் தற்போதைய நிர்வாக அலகானது, பண்டைய பிராந்தியத்தின் பெயரைக்கொண்டு இடப்பட்டது. என்றாலும் நவீன பிராந்தியம் பண்டைய பிராந்தியத்தை விட கணிசமாக பெரியதாகும்.

புவிசார் அரசியல் ரீதியாக, போசிஸ் போசியன்களின் நாடு. அவர்கள் பண்டைய கிரேக்கத்தின் மூன்று முக்கிய பேச்சுவழக்குகளில் ஒன்றான டோரிக் கிரேக்க பேச்சுவழக்கைக் கொண்டிருந்தனர். அவை நடு கிரேக்கத்தின் பல சிறிய மலை அரசுகளில் ஒன்றாகும், அதன் பேச்சுவழக்குகள் வடமேற்கு டோரிக் என வகைப்படுத்தப்பட்டுள்ளது.

கிரேக்க இரும்பு காலத்தின் தொடக்கத்தில் பைலோஸ் மற்றும் பிற தெற்கு கிரேக்க கோட்டைகளை எரித்து, பெலோபொன்னேசியாவின் கட்டுப்பாட்டைக் கைப்பற்றவும் டோரியன்கள் கொரிந்து வளைகுடாவைக் கடந்து தங்கள் பிராந்தியத்தில் இருந்து வந்தனர். வளைகுடாவின் வடக்கு மற்றும் தெற்கில் உள்ள டோரியன்களின் இரு குழுக்களின் பேச்சுவழக்குகள் பின்னர் வேறுபடத் தொடங்கின. போசிசைச் சுற்றியுள்ள அரசுகளில் ஒன்று செவ்வ்வியல் காலங்களில் டோரிஸ் என்று அழைக்கப்பட்டது.

நிலவியல்
--------

பண்டைய போசிஸ் சுமார் 1,619 சதுர கிலோமீட்டர் பரப்பளவு கொண்டது ஆகும். அதன் மேற்கில் ஓசோலியன் லோக்ரிஸ் மற்றும் டோரிசும், வடக்கே ஓபன்டியன் லோக்ரிசும், கிழக்கில் போயோட்டியாவும், தெற்கில் கொரிந்து வளைகுடா ஆகியவற்றை எல்லைகளாக கொண்டிருந்தது. பர்னாசஸ் 2,459 மீ (8,068 அடி) பெரிய மலைமுகடு, நாட்டின் நடுப்பகுதியைக் கடந்து, அதை இரண்டு வெவ்வேறு பகுதிகளாகப் பிரிக்கிறது.

பொருள் வளங்கள் மிகுந்ததாகவோ அல்லது வணிக நடவடிக்ககளுக்கு ஏற்றதாகவோ இல்லாததால், போசிஸ் முக்கியமாக நாட்டுப்புற பகுதியாக இருந்தது. பெரிய நகரங்கள் எதுவும் அதன் எல்லைக்குள் உருவாகவில்லை. என்றாலும் அதன் முக்கிய இடங்களான தெல்பி மற்றும் எலேடியா போன்றவை முக்கியமாக புவிசார் முக்கியத்துவம் அல்லது கலாச்சார முக்கியத்துவம் வாய்ந்தவை.

குறிப்புகள்
-----------
**போசிசின் பிலோமீலஸ்** (*Philomelos of Phocis*, கிரேக்கம்: Φιλόμηλος‎ ) என்பவர் மூன்றாம் புனிதப் போரில் போசிசின் தளபதியாக இருந்தவர். இவர் ஓனோமார்கசின் சகோதரரும், தியோடிமசின் மகனும் ஆவார்.

வாழ்கை குறிப்பு
---------------

போசிசின் ஆட்சியாளரான பிலோமீலஸ், எசுபார்த்தாவின் உதவியுடன், ஒரு கூலிப்படையை அமைத்து, லோக்ரியர்களை தோற்கடித்தார். பின்னர் இவர் தெல்பியை வென்று உள்ளூர் ஆரக்கிளை முழுமையாக தன் கட்டுப்படில் கொண்டுவந்தார். பின்னர் ஆரக்கிளின் உரிமையாளராக தான் விரும்பியதைச் செய்ய தனக்கு உரிமை உள்ளது என்று ஒப்புக்கொள்ளவேண்டும் என்று ஆரக்கிள்ளின் தலைமை பூசாரியை (பித்தியா) கட்டாயப்படுத்தினார். அதன்பிறகு, இவர் கோயிலின் பொக்கிசங்களையும், அப்பல்லோ கடவுளுக்கு செலுத்தபட்டிருந்த மதிப்புமிக்க காணிக்கை பொருட்கள் அனைத்தையும் எடுத்துக் கொண்டார். பின்னர் அதைக்கொண்டு 10,000 பேர் கொண்ட கூலிப்படைகளைக் கொண்ட கூடுதல் படைகளை உருவாக்கினார். எசுபார்த்தா, ஏதென்சு, கொரிந்து ஆகியவற்றின் ஆதரவுடனும், உதவியுடனும் பிலோமீலஸ் மீண்டும் லோக்ரியர்களையும், தெசலியர்களையும் வென்றார். ஆனால் இவர் கிமு 354 இல் போயோட்டியர்களால் தோற்கடிக்கப்பட்டார். பின்னர் ஒரு குன்றிலிருந்து குதித்து இறந்தார்.

குறிப்புகள்
-----------

1. ↑  Lampsas Giannis, *Dictionary of the Ancient World (Lexiko tou Archaiou Kosmou)*, Vol. IV, Athens, Domi Publications, 1984, p. 784.